**DĖL VALDŽIO VAIČĖNO ATLEIDIMO IŠ ROKIŠKIO R. PANDĖLIO PRADINĖS MOKYKLOS DIREKTORIAUS PAREIGŲ**

2018 m. vasario 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 12.19 punktu, Lietuvos Respublikos darbo kodekso 55 straipsnio 1 dalimi, 127 straipsnio 6 dalimi ir atsižvelgdama į Valdžio Vaičėno 2018 m. vasario 6 d. prašymą, Rokiškio rajono savivaldybės taryba n u s p r e n d ž i a:

1. Atleisti Valdį Vaičėną 2018 m. liepos 31 d. iš Rokiškio r. Pandėlio pradinės mokyklos direktoriaus pareigų ir nutraukti 2008 m. liepos 31 d. darbo sutartį Nr. 296 darbuotojo prašymu.

2. Įgalioti savivaldybės merą Antaną Vagonį atlikti veiksmus, susijusius su darbo santykių nutraukimu:

2.1. išmokėti Valdžiui Vaičėnui atleidimo iš pareigų dieną darbo užmokestį ir kompensaciją už nepanaudotas kasmetines atostogas;

2.2. atlikti darbo sutarties su Valdžiu Vaičėnu nutraukimo įforminimą.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**DĖL TEIKIAMO SPRENDIMO PROJEKTO „DĖL VALDŽIO VAIČĖNO ATLEIDIMO IŠ ROKIŠKIO R. PANDĖLIO PRADINĖS MOKYKLOS DIREKTORIAUS PAREIGŲ“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – atleisti Valdį Vaičėną iš Rokiškio r. Pandėlio pradinės mokyklos direktoriaus pareigų (darbo sutarties nutraukimas darbuotojo prašymu).

**Šiuo metu esantis teisinis reglamentavimas.**

 Lietuvos Respublikos vietos savivaldos įstatymas, Rokiškio rajono savivaldybės tarybos reglamentas, Lietuvos Respublikos darbo kodeksas.

 **Sprendimo projekto esmė.**

Valdžio Vaičėno atleidimas iš Rokiškio r. Pandėlio pradinės mokyklos direktoriaus pareigų ir atsiskaitymas su juo atleidimo dieną bei įgaliojimų suteikimas savivaldybės merui atlikti veiksmus, susijusius su darbo santykių nutraukimu.

**Galimos pasekmės, priėmus siūlomą tarybos sprendimo projektą:**

**teigiamos** – darbuotojo prašymo tenkinimas;

 **neigiamos** – nenumatyta.

**Kokia sprendimo nauda Rokiškio rajono gyventojams.**

Rokiškio r. Pandėlio pradinė mokykla 2018 m. liepos 31 d. bus reorganizuota – prijungta prie Rokiškio r. Pandėlio gimnazijos, todėl bus racionalizuotas Rokiškio r. Pandėlio pradinės mokyklos ir Rokiškio r. Pandėlio gimnazijos valdymas (vietoje 2 direktoriaus pareigybių liks 1 direktoriaus pareigybė).

**Finansavimo šaltiniai ir lėšų poreikis**.

Sprendimui įgyvendinti savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

 Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjo pavaduotoja Rita Elmonienė